b"\n_START_ARTICLE_\nCasa Adell (Amposta)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'habitatges de planta rectangular, amb planta baixa i dos pisos i coberta plana. T\xc3\xa9 un pis elevat sobre la terrassa amb teulat a dues aig\xc3\xbces. L'ordenaci\xc3\xb3 de la fa\xc3\xa7ana principal respon a tres registres horitzontals: una gran porta amb arc rebaixat m\xc3\xa9s balc\xc3\xb3 amb dues portes de senzill emmarcament rematat en forma de front\xc3\xb3 al primer pis; dos balcons amb m\xc3\xa8nsules lleugerament esculturades al segon pis, amb els mateixos emmarcaments, cornisa amb tres grans m\xc3\xa8nsules tamb\xc3\xa9 esculpides i barana d'obra amb dues pinyes a banda i banda. El material predominant als forjats \xc3\xa9s el ma\xc3\xb3.\n_START_SECTION_\nHist\xc3\xb2ria\n_START_PARAGRAPH_\nEdifici constru\xc3\xaft per l'empenta del senyor Abdon Lafont en un solar on existien un parell de petites cases que, degut a la creixen\xc3\xa7a de la fam\xc3\xadlia i per falta d'espai vital, foren enderrocades per a edificar la nova casa."